b'\n_START_ARTICLE_\nRoland Kaspitz\n_START_SECTION_\nKariera\n_START_PARAGRAPH_\nKaspitz je za\xc4\x8del kariero v podmladku kluba VSV EC, za katerega je nato \xc5\xbee z 18 leti igral v Avstrijski hokejski ligi. Po petih letih je za eno sezono od\xc5\xa1el v HC TWK Innsbruck, a se je nato vrnil v VSV, s katerim je dvakrat osvojil ligo EBEL. V sezoni 2012/13 je igral za EV Landshut v nem\xc5\xa1ki drugi ligi, v sezoni 2013/14 za Aspl\xc3\xb6ven HC v \xc5\xa1vedski drugi ligi in Graz 99ers ponovno v ligi EBEL. V sezoni 2014/15 je ponovno zaigral za Innsbruck, od sezone 2015/16 pa je kot prvi avstrijski hokejist \xc4\x8dlan kluba HDD Olimpija._NEWLINE_Kaspitz je bil med letoma 2002 in 2013 redni avstrijski hokejski reprezentant. Sodeloval je na osmih \xc4\x8dlanskih Svetovnih prvenstvih, od tega petih v elitni diviziji, in dvojih kvalifikacijah za zimske olimpijske igre.'